شەفەق نیوز/ وەڕێەوبەرایەتی پۆلیس ئیدارەی "گەرمیان" لە هەرێم کوردستان، ئمڕوو جومعە، خەوەردا لە توومار کردن دوو پسای خوەی کوشتن ژنیگ و دوێتیگ.
قسەکەر پۆلیس گەرمیان ئەفسەر مافپەروەر عەلی جەماڵ قەدووری لە بەیاننامێگ ک رەسیە وە ئاژانس شەفەق نیوز وت، لە دیر وەخت دویەشەو تەرم ژن عەرەبیگ لە داڵگبوی 2000  ک پیشەی ژن ماڵە لە گەرەگ فەرمانبەرەیل قەزای کەلار دانشتیە ئەرا بەش فریاکەفتن خەسخانەی شەهید هەژار کلکریا ک وە خوەیهەڵوەسین مردیە.
وەپای قسەی کەسوکاری ماوەی سێ مانگە شوی کردیە و دویەشەو لە رێ خوەێ هەڵواسین گیان لە دەسدایە.
لە رویداویگ هاوشیوە  ئەفسەر مافپەروەرەگە وت، شەوەکی ئمڕوو تەرم دویەتیگ لە داڵگبوی 2007 دانشتگ ساڵح ئاغا سەر وە ناحیەی قورەتو ئەرا بەش فریاگوزاری خەسخانەی شەهید هەژار کلکریایە، لە رێ خوەی هەڵوەسین کوشیایە.
دیاریکرد، پۆلیس گەرمیان لێکۆڵینەوە لە رویداوەیلە دەسوەپی کردیە.
